**Sheffield** er en by og storbykommune (*metropolitan borough*) i South Yorkshire, England. Historisk var den en del av West Riding av Yorkshire. Dagens grenser ble fastlagt i 1974, da det gamle distriktet Sheffield ble slått sammen med Stocksbridge bydistrikt og Wortley landdistrikt. Sheffields navn er avledet fra elven Sheaf som renner gjennom byen. Med en del av dens sørlige forsteder annektert fra Derbyshire, har byen vokst fra sine hovedsakelige industrielle røtter til å utgjøre et bredere økonomisk grunnlag. Befolkningen i Sheffield er i henhold til beregninger for midten av 2014 på 563 749 innbyggere, og det gjør den til den åttende største regionale engelske byer som utgjør *Core Cities Group*. Sheffield er det tredje største engelske distriktet i befolkningstall. Storbykommunen Sheffield utgjør en befolkning på 1 569 000 innbyggere.

I løpet av 1800-tallet fikk Sheffield internasjonal anerkjennelse for sin stålproduksjon. Mange innovasjoner ble utviklet lokalt, inkludert digelstål og rustfritt stål, noe som ble drivkraften bak en nær tidobling i befolkningstallet under den industrielle revolusjon. Sheffield fikk sitt kommunale charter i 1843 og ble City of Sheffield i 1893. Internasjonal konkurranse innenfor jern og stål førte til en nedgang i den tradisjonelle industrien i byen på 1970- og 1980-tallet, noe som sammenfalt med sammenbruddet for kullgruvedriften i området.

På 2000-tallet har det kommet en omfattende fornyelse i Sheffield på lik linje med mange andre britiske byer. Sheffields bruttoverdi av varer og tjenester (GVA) har økt med 60 prosent siden 1997, og utgjorde 9,2 milliarder pund i 2007. Økonomien har fått en jevn vekst på gjennomsnittlig rundt 5 prosent årlig, større enn den bredere regionen Yorkshire og Humber.

Byen er lokalisert innenfor elvedalene til elven Don og dens fire sideelver, Loxley, Porter Brook, Rivelin og Sheaf. 61 prosent av hele området til Sheffield er grøntområder, og en tredjedel av byen ligger innenfor nasjonalparken Peak District. og det er beregnet at antallet trær er rundt 2 millioner, noe som gir Sheffield den høyeste andelen med trær sammenlignet med mennesker enn noen annen by i Europa. Byen har en lang historie innenfor sport og idrett, og har verdens eldste fotballklubb.

Historie
--------

Byvåpen
Det har vært bosetninger i området helt siden istiden, men første landsbyene som Sheffield vokste frem fra ble grunnlagt i angelsaksisk tid. Etter normannernes erobring av England i 1066 ble det bygget en festning, her som mange andre steder i England, for å kontrollere befolkningen, og en liten by begynte å utvikle seg rundt dette.

På 1300-tallet hadde byen blitt kjent for knivproduksjon, og begynte å vokse. Innen 1600 hadde den blitt Englands største kniv- og bestikkprodusent. I 1740-årene ble det utviklet en ny prosess for stålproduksjon, og denne gav stål av betraktelig bedre kvalitet. Man kom samtidig frem til en metode for å lage sølvplett. Dette førte til at Sheffield under den industrielle revolusjon opplevde enorm vekst, både økonomisk og i folketall. Den ble en valgkrets i 1842 og fikk status som *city* i 1893.

Idrett
------

Sheffields rådhus 2004
Den første offisielle fotballklubben i verden, Sheffield FC, ble grunnlagt i 1855. Innen 1860 var det hele femten fotballklubber i byen. Det er nå to klubber i The Football League: Sheffield United FC og Sheffield Wednesday FC.

Transport
---------

Sheffield har et trikkenettverk kalt Supertram.

Andre steder i distriktet
-------------------------

* Bradfield
* Ecclesfield
* Stocksbridge

Referanser
----------

1. ↑  Beregningene for midten av 2014 for hele byen Sheffield (*City of Sheffield*) var på 563 749 i henhold til Office for National Statistics («Population estimates for UK mid-2014 analysis tool» (ZIP). *Office for National Statistics*. 25. juni 2015.), skjønt en del befolkningstall benytter kun den urbane kjernen i byen og er derfor lavere.
2. ↑  «Sheffield» Arkivert 19. oktober 2015 hos Wayback Machine. *Core Cities Group*
3. ↑  British Urban Pattern: Population Data (Epson) Arkivert 24. september 2015 hos Wayback Machine. (PDF)
4. ↑  «Income & Wealth». *Sheffield City Council*. 30. november 2007. Arkivert fra originalen den 21. mai 2010.
5. 1 2  «City Profile Introduction» Arkivert 19. oktober 2014 hos Wayback Machine.. *Sheffield City Council*. 31. januar 2013.
6. ↑  Rawcliffe, Jonathan (24. juni 2015): «Pelé joins Sheffield celebrations». *BBC News*.

Litteratur
----------

* Baker, K. et al. (2011): «Archaeological Investigations at the Upper Chapel, Norfolk Street, Sheffield, UK» i: *Internet Archaeology* **29**
* Derry, John (1915): *The Story of Sheffield*

Eksterne lenker
---------------

* (en) Offisielt nettsted Rediger på Wikidata

* (en) Sheffield – kategori av bilder, video eller lyd på Commons Rediger på Wikidata

* (en) Sheffield – galleri av bilder, video eller lyd på Commons Rediger på Wikidata

 Sheffield hos Wikivoyage

* Sheffield City Council
* Offisiell turistinformasjon
* *A tale of two cities: the Sheffield Project*, rapport fra Universitetet i Sheffield, bestilt av David Blunkett om ulikhetene i byen

| * v
* d
* r
Distrikter i Yorkshire og Humber |
| --- |
| 
* Barnsley
* Bradford
* Calderdale
* Craven
* Doncaster
* East Riding of Yorkshire
* Hambleton
* Harrogate
* Hull
* Kirklees
* Leeds
* North Lincolnshire
* North East Lincolnshire
* Richmondshire
* Rotherham
* Ryedale
* Scarborough
* Selby
* Sheffield
* Wakefield
* York

 | Englands flagg |
| *Administrative grevskap med flere distrikter: North Yorkshire – South Yorkshire – West Yorkshire* |

|  |  |
| --- | --- |
| Oppslagsverk/autoritetsdata | Store norske leksikon **·** Store Danske Encyklopædi **·** Encyclopædia Britannica **·** Vision of Britain **·** Encyclopædia Universalis **·** Nationalencyklopedin **·** VIAF **·** GND **·** LCCN **·** SUDOC **·** NKC **·** GeoNames **·** BBC Things **·** MusicBrainz
 |